cyanic-selkie/wikianc huggingface dataset:
Ant-Man (ταινία)
Μουσική
Τον Φεβρουάριο του 2014, ο Ράιτ ανακοίνωσε πως ο Στίβεν Πράις θα συνέθετε τη μουσική της ταινίας. Ωστόσο, ο Πράις εγκατέλειψε το πρότζεκτ λίγο μετά την αποχώρηση του Ράιτ τον Μάιο του 2014. Τον Ιανουάριο του 2015, ο Κρίστοφ Μπεκ, ο οποίος είχε δουλέψει στο παρελθόν με τον Ριντ στην ταινία Ο πυρετός της νίκης, προσλήφθηκε για να αντικαταστήσει τον Πράις. Περιγράφοντας τη μουσική της ταινίας, ο Μπεκ είπε: «Για τον Ant-Man, ήθελα να συνθέσω κάτι από τη μεγάλη συμφωνική παράδοση των αγαπημένων μου ταινιών με υπερήρωες, με περιεκτική μουσική και ένα μεγάλο, πιασάρικο βασικό θέμα. Αλλά, το τι κάνει αυτή τη μουσική να ξεχωρίζει ανάμεσα στις άλλες ταινίες της Marvel, είναι η ύπουλη αίσθηση της διασκέδασης αφού είναι, κατά τα άλλα, όχι μόνο μια ταινία με υπερήρωες, αλλά και μία κωμική ταινία ληστείας». Το soundtrack κυκλοφόρησε ψηφιακά στις 17 Ιουλίου 2015 και σε φυσική μορφή στις 7 Αυγούστου 2015, από τη Hollywood Records.
Προώθηση
Τον Μάρτιο του 2014, το ABC πρόβαλε ένα ειδικό τηλεοπτικό επεισόδιο μίας ώρας με τίτλο Marvel Studios: Assembling a Universe, το οποίο συμπεριλάμβανε μία κρυφή ματιά στην ταινία Ant-Man Τον Ιούλιο του 2014, οι Ριντ, Ραντ, Ντάγκλας, Λίλι και Στολ εμφανίστηκαν στο πάνελ των Marvel Studios στη Διεθνή Comic-Con του Σαν Ντιέγκο του 2014, για να βοηθήσουν στην προώθηση της ταινίας, όπου προβλήθηκε επίσης ένα τεστ οπτικού εφέ με τον Ραντ και τον Ντάγκλας. Τον Οκτώβριο του 2014, ο αρχισυντάκτης των Marvel Comics, Άξελ Αλόνσο, δήλωσε πως υπήρχαν σχέδια για κυκλοφορία κόμικ που θα συνδέονταν με την ταινία. Τον Νοέμβριο του 2014, το ABC πρόβαλε ακόμη ένα ειδικό επεισόδιο μίας ώρας με τίτλο Marvel 75 Years: From Pulp to Pop!, το οποίο περιελάμβανε υλικό πίσω από τις κάμερες από τον Ant-Man. Τον Φεβρουάριο του 2015, η Marvel Comics αποκάλυψε την κυκλοφορία ενός κόμικ δύο τευχών με τίτλο Marvel's Ant-Man Prelude το οποίο ήταν συνδεδεμένο με την ταινία και ακολουθούσε μία αποστολή του Χανκ Πιμ ως Ant-Man κατά τη διάρκεια του Ψυχρού Πολέμου. Στις 3 Μαρτίου 2015, κυκλοφόρησε ψηφιακά ένα δεύτερο κόμικ με τίτλο Marvel's Ant-Man-Scott Lang: Small Time, το οποίο ήταν επίσης συνδεδεμένο με την ταινία. Σε αυτό εξηγούνται οι περιστάσεις που έφεραν τον Λανγκ στην κατάσταση που βρίσκεται στο ξεκίνημα της ταινίας.
Τον Ιανουάριο του 2015, η Disney ξεκίνησε επισήμως την εκστρατεία προώθησης της ταινίας με την κυκλοφορία ενός τρέιλερ μινιατούρας «μεγέθους μυρμηγκιού», μίας εκδοχής του ίδιου τρέιλερ σε πλήρες μέγεθος, μίας αφίσας, ενός εξωφύλλου στο περιοδικό Entertainment Weekly κι ενός ολοκληρωμένου τρέιλερ κατά τη διάρκεια της πρεμιέρας της τηλεοπτικής σειράς Agent Carter. Ο Σκοτ Μέντελσον από το περιοδικό Forbes είπε: «Ήταν πραγματικά πανέξυπνο για τη Disney να κυκλοφορήσει μία μινιατούρα 'δεν μπορώ να δω τίποτα χωρίς μικροσκόπιο' εκδοχή του τώρα-κανονικού τρέιλερ για το τρέιλερ. Αναστέναξα για λίγο όταν 'παραιτήθηκαν' και κυκλοφόρησαν μία εκδοχή σε κανονικό μέγεθος, συνειδητοποιώντας πως η Disney είχε μόλις κυκλοφορήσει αυτό που ήταν teaser του teaser του τρέιλερ... Αλλά παρ' όλα αυτά, για να δίνονται τα εύσημα εκεί που πρέπει, η Disney ήταν ικανή να μετατρέψει ένα κινηματογραφικό τρέιλερ σε τρεις ξεχωριστές νέες σταγόνες σε περίπου πέντε μέρες». Ο Μέντελσον συνέχισε λέγοντας πως «το ζωηρό, έξυπνο τρέιλερ είναι μία προώθηση προς το γενικό κοινό. Η Marvel γνωρίζει πως οι φανατικοί θα δουν την ταινία έτσι κι αλλιώς, ακόμα κι αν το κάνουν μόνο για να πετάξουν πέτρες, και πως πρέπει να πωλήσουν την ταινία στο υπόλοιπο κοινό. Μέχρι στιγμής, όλα καλά». Ωστόσο, ο Γκράεμ ΜακΜίλαν από το περιοδικό The Hollywood Reporter επέκρινε το τρέιλερ για την τοποθέτησή του κατά την προβολή της πρεμιέρας της σειράς Agent Carter, για τον τόνο του, το soundtrack του και για το ότι ήταν θεματικά παρόμοιο με άλλα τρέιλερ των Marvel Studios. Ο ΜακΜίλαν ολοκλήρωσε λέγοντας: «Το τρέιλερ του Ant-Man δεν είναι κακό αυτό καθ' αυτό· είναι, ωστόσο, εντυπωσιακά απογοητευτικό που σχεδόν δείχνει χειρότερο. Χάρη στην τελευταίας στιγμής αποχώρηση του σεναριογράφου-σκηνοθέτη Έντγκαρ Ράιτ και τη μετέπειτα μάχη να βρεθεί αντικαταστάτης, ο Ant-Man έχει γίνει η ταινία που ο κόσμος αναμένει να είναι η πρώτη τουλάχιστον αποτυχία της Marvel, από άποψης κριτικών αν όχι κι εμπορικά. Αυτό το τρέιλερ, το οποίο αποτυγχάνει να πείσει και να δείξει καλή θέληση για αυτούς που εμπλέκονται και, ακόμη περισσότερο, για τη Marvel, δεν προσφέρει πολλά - ή τίποτα στην πραγματικότητα - για να παρακινήσει το κοινό που έχει αυτή την άποψη να δει την ταινία». Το τρέιλερ είχε 29 εκατομμύρια προβολές παγκοσμίως σε τρεις μέρες, καταλαμβάνοντας την τρίτη θέση σε προβολές για ταινία των Marvel Studios μέχρι εκείνη τη στιγμή, πίσω από τα τρέιλερ των ταινιών Iron Man 3 και Εκδικητές: Η Εποχή του Ultron.
Στις αρχές Ιουλίου 2015, η Marvel ξεκίνησε μία εκστρατεία μέσω κοινωνικών μέσων με τη Λέσλι Μπιμπ στο ρόλο της δημοσιογράφου Κριστίν Έβερχαρτ από τις ταινίες Iron Man, να κάνει ρεπορτάζ για την ψεύτικη ειδησεογραφική εκπομπή WHIH Newsfront. Στην εκπομπή, η Έβερχαρτ συζητάει τις επιπτώσεις από τα γεγονότα που συνέβησαν στην ταινία Εκδικητές: Η Εποχή του Ultron, τη φυλάκιση του Λανγκ, καθώς και τα γεγονότα που οδηγούν στον Εμφύλιο Πόλεμο. Επίσης τον Ιούλιο, ο Μάικλ Ντάγκλας και στελέχη της Marvel Entertainment κτύπησαν το κουδούνι κλεισίματος του Χρηματιστηρίου της Νέας Υόρκης ως εορτασμό της κυκλοφορίας του Ant-Man. Η Disney ξόδεψε $34.8 εκατομμύρια σε τηλεοπτικές διαφημίσεις για την ταινία, περισσότερα από τα $26.9 εκατομμύρια που ξοδεύτηκαν για την ταινία Εκδικητές: Η Εποχή του Ultron, καθώς η πρώτη αποτελούσε μία καινούρια ιδιοκτησία.
Τον Δεκέμβριο του 2015, για να συμβαδίζει με την κυκλοφορία των home media της ταινίας, το τμήμα της Marvel στο Ηνωμένο Βασίλειο άνοιξε μία ιστοσελίδα που προσέφερε στους επισκέπτες μία άποψη διαφόρων ορόσημων αξιοθέατων του Λονδίνου από την οπτική γωνία ενός μυρμηγκιού, ως μία Google Street View-τύπου εμπειρία. Η εταιρία ανέθεσε στον φωτογράφο Γουίλ Πίρσον να φωτογραφίσει δέκα διαφορετικές τοποθεσίες που συμπεριλάμβαναν τη Γέφυρα του Πύργου, τη διασταύρωση των δρόμων Όξφορντ και Ρίτζεντ (Oxford Circus), το Βρετανικό Μουσείο, τον Καθεδρικό ναό του Αγίου Παύλου και τη Στήλη του Νέλσον, χρησιμοποιώντας μία κάμερα μινιατούρα 360° η οποία βρισκόταν μόλις μερικά εκατοστά από το έδαφος.
Κυκλοφορία
Ο Ant-Man έκανε την παγκόσμια πρεμιέρα του στο Θέατρο Ντόλμπι στο Χόλυγουντ στις 29 Ιουνίου 2015, ενώ άνοιξε και το Διεθνές Κινηματογραφικό Φεστιβάλ Fantasia στις 14 Ιουλίου 2015, μαζί με την Ιαπωνική ιστορική σειρά μάνγκα, Miss Hokusai. Στις 14 Ιουλίου κυκλοφόρησε στις κινηματογραφικές αίθουσες στη Γαλλία και τρεις ημέρες αργότερα, στις 17 Ιουλίου, στις αίθουσες της Βόρειας Αμερικής σε 3D και IMAX 3D. Η ταινία κυκλοφόρησε σε 3800 αίθουσες στις Ηνωμένες Πολιτείες.
Ο Ant-Man είχε αρχικά προγραμματιστεί να κυκλοφορήσει στις 6 Νοεμβρίου 2015. Τον Σεπτέμβριο του 2013, η ημερομηνία άλλαξε για τις 31 Ιουλίου 2015, πριν αποφασιστεί η τελική ημερομηνία κυκλοφορίας, 17 Ιουλίου 2015, τον Ιανουάριο του 2014. Μία μη ολοκληρωμένη εκδοχή της ταινίας προβλήθηκε στις 24 Ιουνίου 2015 στο CineEurope. Ο Ant-Man ήταν η τελευταία ταινία της δεύτερης φάσης του MCU.
Home media
Η ταινία Ant-Man ήταν διαθέσιμη για ψηφιακή λήψη από τη Walt Disney Studios Home Entertainment στις 17 Νοεμβρίου 2015, ενώ κυκλοφόρησε σε Blu-ray, Blu-ray 3D και DVD στις 8 Δεκεμβρίου 2015. Η ψηφιακή και Blu-ray κυκλοφορίες περιείχαν πίσω από τις σκηνές ένθετα, ηχητικό σχολιασμό, κομμένες σκηνές και γυρίσματα. Την πρώτη εβδομάδα κυκλοφορίας στις Ηνωμένες Πολιτείες, η ταινία έφτασε στο νούμερο δύο της λίστας Nielsen VideoScan First Alert, η οποία καταγράφει συνολικά τις πωλήσεις δίσκων, καθώς και της λίστας με μόνο τις πωλήσεις Blu-ray. Το 63% των πωλήσεων προήλθε από πωλήσεις Blu-ray.
Η ταινία συμπεριλήφθηκε επίσης σε ένα πακέτο 13 δίσκων με τον τίτλο «Κινηματογραφικό Σύμπαν της Marvel: Η Συλλογή της Δεύτερης Φάσης», το οποίο περιείχε όλες τις ταινίες της δεύτερης φάσης από το κινηματογραφικό σύμπαν της Marvel. Κυκλοφόρησε στις 8 Δεκεμβρίου 2015.
Box office
Ο Ant-Man είχε έσοδα $180.2 εκατομμύρια στη Βόρεια Αμερική και $339.1 εκατομμύρια σε άλλες περιοχές, φτάνοντας συνολικά τα $519.3 εκατομμύρια παγκοσμίως. Συνυπολογίζοντας όλα τα έσοδα και τα έξοδα της ταινίας, το Deadline Hollywood υπολόγισε το διαδικτυακό κέρδος της να είναι στα $103.9 εκατομμύρια, τοποθετώντας την στην 14η θέση της λίστας «Τα Πολυτιμότερα Blockbusters» του 2015.
Κατά τις ανεπίσημες προβολές της Πέμπτης πριν τη πρεμιέρα, ο Ant-Man είχε έσοδα $6.4 εκατομμύρια στη Βόρεια Αμερική, με το 48% των εισιτηρίων να προέρχονται από οθόνες IMAX και άλλες προβολές ευρείας μορφής, ενώ τη βραδιά της πρεμιέρας - συμπεριλαμβανομένων και των εσόδων από τις ανεπίσημες προβολές της Πέμπτης - τα έσοδα ανήλθαν στα $23.4 εκατομμύρια, κάνοντάς την τη δεύτερη Marvel ταινία με τα λιγότερα έσοδα πρεμιέρας, μπροστά μόνο από την ταινία Ο Απίθανος Hulk ($21.4 εκατομμύρια). Το Σάββατο τα έσοδα έπεσαν κατά 18% φτάνοντας τα $19.25 εκατομμύρια και συνολικά για το πρώτο Σαββατοκύριακο, τα έσοδα ανήλθαν στα $57.2 εκατομμύρια. Σηματοδότησε το δεύτερο χαμηλότερο άνοιγμα για τη Marvel μπροστά από τα $55.4 εκατομμύρια που είχε κατά το άνοιγμά της η ταινία Ο Απίθανος Hulk το 2008. Ωστόσο, ο Ant-Man συνέχισε το σερί νικών για τη Marvel φτάνοντας στην κορυφή του box office κατά το άνοιγμά της, χαρίζοντας στo στούντιο τη δωδέκατη συνεχή νίκη της. Η Disney ανέφερε πως η ταινία προσέλκυσε το μεγαλύτερο μερίδιο οικογενειών (28%) και γυναικών (32%) από οποιαδήποτε άλλη ταινία της Marvel με υπερήρωες. Ήταν επίσης το μεγαλύτερο άνοιγμα live-action ταινίας για τον Ραντ (ξεπερνώντας τα $30.7 εκατομμύρια της ταινίας Με την πρώτη) και ρεκόρ ανοίγματος για τον Ντάγκλας. Παρέμεινε στην κορυφή του box office και κατά τη δεύτερη εβδομάδα.
Εκτός Βορείου Αμερικής, το πρώτο Σαββατοκύριακο προβολής η ταινία είχε έσοδα $55.4 εκατομμύρια από 37 χώρες, φτάνοντας στην τρίτη θέση του διεθνούς box office πίσω από τις ταινίες Monster Hunt και Minions. Οι χώρες με το μεγαλύτερο άνοιγμα ήταν το Ηνωμένο Βασίλειο ($6 εκατομμύρια), το Μεξικό ($5.6 εκατομμύρια) και η Ρωσία ($4.9 εκατομμύρια). Είχε επίσης το μεγαλύτερο άνοιγμα για πρώτη κυκλοφορία ταινίας Marvel στο Χονγκ Κονγκ, στην Ινδονησία, στη Μαλαισία, στις Φιλιππίνες, στη Σιγκαπούρη, στη Ταϊβάν και στη Ταϊλάνδη. Το άνοιγμα της ταινίας στη Νότια Κορέα στις αρχές Σεπτεμβρίου 2015 επέφερε έσοδα $9.3 εκατομμυρίων, το μεγαλύτερο άνοιγμα σε διεθνή αγορά μέχρι εκείνη τη στιγμή, πριν ξεπεραστεί στα μέσα Οκτωβρίου 2015 από το άνοιγμα στην Κίνα, όπου τα έσοδα ανήλθαν στα $42.4 εκατομμύρια με τα $5.1 να προέρχονται από IMAX προβολές. Το μεγάλο άνοιγμα του πρώτου Σαββατοκύριακου στην Κίνα βοήθησε τον Ant-Man να φτάσει στην κορυφή του διεθνούς box office για πρώτη φορά, με το άνοιγμα στη χώρα να είναι το δεύτερο μεγαλύτερο για ταινία MCU πίσω από τους Εκδικητές: Η Εποχή του Ultron. Η ταινία παρέμεινε στην κορυφή του box office στην Κίνα και για τη δεύτερη εβδομάδα, επιφέροντας επιπλέον έσοδα $22 εκατομμυρίων. Μέχρι την 1η Νοεμβρίου 2015, οι μεγαλύτερες διεθνείς αγορές ήταν η Κίνα με $101.3 εκατομμύρια, το Ηνωμένο Βασίλειο με $25.4 εκατομμύρια και η Νότια Κορέα με $18.9 εκατομμύρια.
Κριτικές
Η σελίδα συλλογής κριτικών Rotten Tomatoes δίνει στην ταινία ποσοστό αποδοχής 83%, βασισμένο σε 328 κριτικές. Στο τμήμα ομοφωνίας αναφέρεται: «Με επικεφαλής τον Πολ Ραντ σε μία γοητευτική ερμηνεία, ο Ant-Man προσφέρει Marvel συγκινήσεις σε μία κατάλληλη μικρότερη κλίμακα - αν και όχι τόσο ομαλά όσο οι πιο επιτυχημένοι προκάτοχοί του». Στη σελίδα συλλογής κριτικών Metacritic, η ταινία έχει μέσο όρο 64/100, βασισμένο σε 44 κριτικές, με την ένδειξη «γενικά ευνοϊκές κριτικές». Έπειτα από ψηφοφορία κοινού στο CinemaScore, η ταινία βαθμολογήθηκε με «A» σε μία κλίμακα από A+ μέχρι F, ενώ στη ψηφοφορία της PostTrak, έλαβε 4/5.
Ο Τζάστιν Τσανγκ από το περιοδικό Variety είπε πως η ταινία «επιτυγχάνει αρκετά καλά ως μία γενική εκτροπή, μερικές φορές πολύ ευχάριστη, η οποία βασίζεται στη σπάνια προσεκτική σοφία του Χόλυγουντ και η οποία αν και λίγη, στην πραγματικότητα μπορεί να είναι περισσότερη». Ο Τοντ ΜακΚάρθι από το περιοδικό The Hollywood Reporter ανέφερε: «Αν και η δυναμική της ιστορίας είναι ουσιαστικά ανόητη και τα οικογενειακά θέματα, με το παράλληλο μελόδραμα πατέρα-κόρης, είναι στοιχειώδη για να πατήσουν κάποια κουμπιά, το καλό καστ με επικεφαλής τον Πολ Ραντ αφήνει αυτές τις ανοησίες πίσω με αφοπλιστικό τρόπο». Ο Κένεθ Τουράν από την εφημερίδα Los Angeles Times έγραψε: «Παιχνιδιάρικη με απρόσμενο τρόπο και κοσμημένη με μία αόριστη αίσθηση χιούμορ, ο Ant-Man (συναρπαστικά σκηνοθετημένος από τον Πέιτον Ριντ) είναι ελαφρύς στα πόδια με τρόπο που τα συνήθη μεγαθήρια της Marvel δεν είναι ποτέ». Ο Κιμ Νιούμαν από το κινηματογραφικό περιοδικό Empire έγραψε πως η ταινία «δρασκελίζει τόσα είδη όσοι είναι και οι χαρακτήρες στις ταινίες Εκδικητών αλλά καταφέρνει να κάνει πολύ καλά περισσότερα από αυτούς. Εξαιρετικά συμπαθητική, με μερικές στιγμές να είναι σωστό θαύμα». Ο Α.Ο. Σκοτ από την εφημερίδα The New York Times είπε: «Η ταινία είναι μέτριο κομμάτι δουλειάς από drone από τη συνεχώς επεκτεινόμενη αποικία των Marvel-Disney».
Για κάποιους κριτικούς, ο Ant-Man αντιμετωπίζεται ως μία από τις πιο εξαιρετικές ταινίες του franchise της Marvel. Ο Ρίτσαρντ Μπρόντι από την εφημερίδα The New Yorker αναφέρθηκε στην ταινία ως «τη μη-πομπώδη ταινία με υπερήρωες» που απομακρύνεται από τον μεγαλόπρεπο τόνο άλλων ταινιών του είδους της, δηλώνοντας πως η ταινία είναι «μία γεμάτη, ζαλιστική απόλαυση... [μία νεοκλασική κωμωδία] πιο στενά συνδεδεμένη με Το Κυνήγι του Κλέφτη του Άλφρεντ Χίτσκοκ παρά με τα άλλα μέλη της οικογένειας της Marvel». Ο Ματ Ζόλερ Σέιτζ από τη σελίδα RogerEbert.com επαίνεσε το πώς η ταινία «μοιάζει χειροποίητη κι όχι εργαστηριακά-εγκεκριμένη από τη Marvel. [Μου θύμισε] τον Ζεμέκις όταν ο Ζεμέκις ήταν διασκεδαστικός». Τον Μάιο του 2016, δέκα μήνες μετά την κυκλοφορία του Ant-Man, ο Σέιτζ παραδέχτηκε πως η «αγάπη μου για την ταινία μεγάλωσε με το πέρασμα του χρόνου» και συνέκρινε τη γλυκιά και μελοδραματική ευαισθησία της με τον Spider-Man 2.
Ο Ant-Man και η Σφήκα
Μία συνέχεια με τίτλο Ο Ant-Man και η Σφήκα κυκλοφόρησε στις 6 Ιουλίου 2018, με τον Ριντ να βρίσκεται για ακόμα μία φορά στο τιμόνι της σκηνοθεσίας. Οι σεναριογράφοι παραγωγής Μπάρρερ και Φερράρι επέστρεψαν επίσης για να γράψουν το σενάριο μαζί με τους Ραντ, Κρις ΜακΚίννα και Έρικ Σόμμερς. Οι Ραντ, Λίλι, Καναβάλι, Πένια, Χάρις, Γκριρ, Νταστμάλτσιαν, Φόρτσον και Ντάγκλας επανέλαβαν τους ρόλους τους από την πρώτη ταινία, ενώ στο καστ προστέθηκαν και οι Μισέλ Φάιφερ, Λώρενς Φίσμπερν, Χάνα Τζον-Κάμεν, Ράνταλ Παρκ και Ουάλτον Γκόγκινς ως Τζάνετ βαν Ντάιν, Μπιλ Φόστερ, Ghost, Τζίμι Γου και Σόνι Μπερτς αντίστοιχα.
Ant-Man και Wasp: Κβαντομανία
Μία τρίτη ταινία Ant-Man με τίτλο Ant-Man και Wasp: Κβαντομανία κυκλοφόρησε στις 16 Φεβρουαρίου του 2023, με τον Ριντ να επιστρέφει για να σκηνοθετήσει και τους Ραντ, Λίλι, Ντάγκλας και Φάιφερ να επαναλαμβάνουν τους ρόλους τους. Στο καστ προστίθεται ο Τζόναθαν Μέιτζορς ως Κανγκ ο Κατακτητής.
The Rules of Hell
The Rules of Hell είναι ο τίτλος της συλλογής τεσσάρων άλμπουμ του βρετανικού χέβι μέταλ συγκροτήματος Black Sabbath, η οποία κυκλοφόρησε τον Ιούλιο του 2008 μέσω της δισκογραφικής εταιρείας "Rhino" και περιλαμβάνει τους δίσκους από τις περιόδους κατά τις οποίες τραγουδιστής του συγκροτήματος ήταν ο Ρόνι Τζέιμς Ντίο.
Η συλλογή αποτελείται από πέντε CD, με τα τρία στούντιο άλμπουμ και το διπλό, ζωντανά ηχογραφημένο "Live Evil", τα οποία κυκλοφόρησαν από το 1980 μέχρι το 1982, αλλά και το 1992 όταν το δίδυμο Ρόνι Τζέιμς Ντίο και Βίνι Άπις επέστρεψαν στο συγκρότημα.
Μία περιορισμένη έκδοση της συλλογής κυκλοφόρησε με έναν επιπλέον δίσκο ο οποίος περιελάμβανε πέντε ζωντανά ηχογραφημένα κομμάτια από το 1981. Τα συγκεκριμένα τραγούδια είχαν συμπεριληφθεί ένα χρόνο νωρίτερα στο άλμπουμ "Live at Hammersmith Odeon".
Τα μέλη του συγκροτήματος
Τα άλμπουμ τα οποία περιλαμβάνονται στο The Rules of Hell ηχογραφήθηκαν από τους εξής μουσικούς:
Πηγές
Κατηγορία:Άλμπουμ του 2008 Κατηγορία:Compilation άλμπουμ των Black Sabbath
Δυναστεία των Αφσαριδών
Εξωτερικοί σύνδεσμοι
Κατηγορία:Τουρκικές δυναστείες Κατηγορία:Σιιτικές δυναστείες Κατηγορία:Μεσανατολικές δυναστείες
Καστρίτσα Ιωαννίνων
Η Καστρίτσα είναι χωριό του νομού Ιωαννίνων στην Ήπειρο. Βρίσκεται στο νοτιοανατολικό άκρο της λίμνης των Ιωαννίνων, στους πρόποδες του γεωγραφικού λόφου της περιοχής. Ανήκει στον Δήμο Ιωαννιτών, ενώ έως το 2010 υπαγόταν στον Δήμο Παμβώτιδος. Κατά την απογραφή του 2011 είχε 700 κατοίκους και απέχει μόλις 12 χιλιόμετρα από το κέντρο των Ιωαννίνων.
Η ονομασία του χωριού μέχρι την 1η Απριλίου του 1927 ήταν Μπαρκμάδι, με τούρκικη - αλβανική προέλευση που σημαίνει "η μεγάλη κοιλιά - κοιλάδα" προφανώς λόγω του κάμπου της και της λίμνης, όταν και τελικά άλλαξε σε Καστρίτσα με αφορμή τα ερείπια του αρχαίου κάστρου που βρίσκονται στην κορυφή του λόφου.
Επί τουρκοκρατίας στη Καστρίτσα λειτουργούσε Δημοτικό σχολείο στον νάρθηκα της εκκλησίας, αρχικά ως μονοθέσιο, αργότερα ως διθέσιο και από το 1967 σαν τριθέσιο. Επίσης το σχολείο στεγαζόταν και σε χαρακτηριστικό παλιό τριώροφο δεσπόζον κτίσμα, την "Κούλια" (στα αρβανίτικα η λέξη σημαίνει "πύργος") που είχε κατασκευάσει περί του 1800 κάποιος παλιός Έλληνας ιδιοκτήτης του χωριού με το όνομα ή παρατσούκλι "Μουλαράς" μαζί με τη σύζυγο του (στο σημείο αυτό σήμερα βρίσκεται το κοινοτικό γραφείο - πολιτιστικό κέντρο του χωριού), μετά τον Μουλαρά το χωριό πέρασε σε Τούρκο ιδιοκτήτη και εν συνεχεία πωλήθηκε στον Έλληνα τσιφλικά Σπέγκο που ήταν και ο τελευταίος ιδιοκτήτης του.
Πολιούχος του χωριού είναι ο άγιος Γεώργιος ο τροπαιοφόρος, με την παλαιά αυτή εκκλησία του να έχει χτιστεί περίπου κατά το 1678μ.Χ. και αρχικά πριν γίνει η κύρια ενορία του χωριού λειτούργησε σαν μικρό μοναστήρι με κελιά μοναχών ως μετόχι του κυρίως μοναστηριού της Καστρίτσας του Τιμίου Προδρόμου, ενώ ο μεγαλοπρεπής νεόδμητος ομώνυμος ναός που βρίσκεται λίγα μέτρα πλάι στον παλαιό λειτούργησε για πρώτη φορά την Κυριακή των Βαΐων του έτους 2003, όμως τα επίσημα Θυρανοίξια του έλαβαν χώρα αρκετά έτη αργότερα, συγκεκριμένα στις 25/4/2015 από τον Σεβασμιότατο Μητροπολίτη Ιωαννίνων κκ. Μάξιμο.
Αρχαιολογία
Στην περιοχή γύρω από το χωριό έχουν εντοπιστεί ευρήματα που πιστοποιούν ανθρώπινη παρουσία στο χώρο αυτό, από την νεότερη παλαιολιθική εποχή (22000 π.Χ.), μέχρι τους ιστορικούς χρόνους.
Δυτικά από το χωριό βρίσκεται το ύψωμα Καστρίτσα, που είναι πλούσιο σε ευρήματα. Συγκεκριμένα, στο ύψωμα αυτό έχουν εντοπιστεί:
Ανατολικά από το χωριό έχουν εντοπιστεί ίχνη οικισμού από τον σπουδαίο αείμνηστο αρχαιολόγο Σωτήρη Δάκαρη το έτος 1951-1952 και τα ευρήματα (τάφοι, κεραμική) δείχνουν κατοίκηση από την νεολιθική εποχή μέχρι τους ιστορικούς χρόνους. Βόρεια του λόφου βρίσκεται το μεγαλύτερο "στολίδι" της Καστρίτσας η αρχαία ακρόπολη (ίσως η Τέκμων από διάφορα ιστορικά στοιχεία που σώζονται στις ως τις μέρες μας), όπου δεσπόζουν τα αρχαία τείχη με περίμετρο περίπου 3250 μέτρα, με 5 εισόδους ενώ η κεντρική είσοδος είναι στην βορειοανατολική πλευρά του λόφου.Το όνομα της αρχαίας ακρόπολης δεν έχει διασταυρωθεί. Ο Ρωμαίος ιστορικός Λίβιος αναφέρει ότι τα ρωμαικά στρατεύματα κατερχόμενα από την Ιλλυρία συνάντησαν την πρωτεύουσα των Μολοσσών Πασσαρώνα και στην συνέχεια λίγα χιλιόμετρα πιο νότια την Τέκμωνα. Από την περιγραφή αυτή του εν λόγω ιστορικού, αλλά και διάφορες άλλες συμπεραίνουμε ότι η αρχαία ακρόπολη στον λόφο της Καστρίτσας, κατά πάσα πιθανότητα είναι η αρχαία Τέκμων, η καλά οχυρωμένη πόλη που έζησε η μητέρα του Μ. Αλεξάνδρου Ολυμπιάδα και η οποία αποτελεί τη δεύτερη μεγαλύτερη πόλη της αρχαίας Ηπείρου, μετά την Αμβρακία με περίμετρο τειχών πάνω από 5000 μέτρα (η σημερινή Άρτα). Η ακρόπολη της Καστρίτσας διαμορφώθηκε κατά ένα σημαντικό μέρος της με πρόγραμμα ΕΣΠΑ 2011-2015 το οποίο ανήλθε στο ποσό των 1.200.000 ευρώ από την αρχαιολογική υπηρεσία Ιωαννίνων και τα επίσημα εγκαίνια της έλαβαν χώρα στις 8/6/2016 μετά από πρωτοβουλία και διοργάνωση του πολυπράγμων Πολιτιστικού Συλλόγου της Καστρίτσας και μέσω της σημαντικής και συνάμα απαραίτητης βοήθειας από την αρχαιολογική υπηρεσία Ιωαννίνων, όπως και την επίσης απαραίτητη υλικοτεχνική σύμπραξη του πνευματικού κέντρου του Δήμου Ιωαννιτών.
Ιεροί Ναοί
Εκτός από το παλαιολιθικό σπήλαιο, το νεολιθικό και φυσικά την αρχαία ακρόπολη που προαναφέραμε, ο λόφος της Καστρίτσας έχει και θρησκευτική υπόσταση με την ιερά Μονή του τιμίου Προδρόμου, ένα γυναικείο βραχοστύλωτο Μοναστήρι με κελιά το οποίο εορτάζει τη σύλληψη του Προδρόμου στην κοιλία της Μητρός του κάθε 23ης Σεπτέμβρη και υπάρχει στην περιοχή σίγουρα από το έτος 1196μ.Χ. όπως έδειξαν επιστημονικές έρευνες της αρχαιολογικής υπηρεσίας βυζαντινών αρχαιοτήτων. Το κυρίως όμως καθολικό της παλαιάς εκκλησίας του Τιμίου Προδρόμου φέρει στοιχεία αρχιτεκτονικής και αναγραφόμενα χρονολογικά σημάδια, όπως και λοιπά έντυπα ευρήματα του 373μ.Χ.. Το συγκεκριμένο Μοναστήρι λειτούργησε κατά την τουρκοκρατία σαν στρατόπεδο των κατακτητών από το έτος 1854μ.Χ. έως και το 1913μ.Χ., όταν και με την απελευθέρωση των Ιωαννίνων μετατράπηκε σε ελληνικό στρατόπεδο για λίγα έτη. Εν συνεχεία θα γίνει για κάποιο χρονικό διάστημα ορφανοτροφείο που στέγαζε ορφανά και χήρες των πολέμων της εποχής και τέλος θα ξανά λειτουργήσει σαν ιερά Μονή έως τις 17 Ιουνίου του 1932, όταν από ληστρική επιδρομή της τότε εποχής θα σφαγιασθούν ο ηγούμενος πατέρας Δωρόθεος και ο λαϊκός αδελφός του Κωνσταντίνος. Η Μονή θα μείνει κλειστή για 40 συνεχή έτη και μόνο κατά την Γερμανο-Ιταλική κατοχή θα χρησιμεύσει σαν σημείο μερικής στρατοπέδευσης και παρατηρητήριο των κατακτητών. Κατά το έτος 1972 ο πατέρας Αθανάσιος θα πάει στη Μονή και θα την ανακατασκευάσει σε αρκετό σημείο με τη βοήθεια χωριανών, πριν τελικά καταλήξει να εγκατασταθεί μόνιμα με εντολή της Μητρόπολης Ιωαννιτών σαν ηγούμενος απέναντι από την Καστρίτσα, στην ιερά Μονή της Παναγίας Δουραχάνης Λογγάδων πράττοντας εκεί αξιομνημόνευτο έργο έως και το θάνατο του (όπως: δημιουργία σχολείων, ανακατασκευή της εκκλησίας, δημιουργία κοιτώνων διαμονής μαθητών, δημιουργία εστιατορίων, δημιουργία χώρων άθλησης κ.α.).
Με την απομάκρυνση του πατέρα Αθανάσιου θα εγκατασταθούν μόνιμα στο Μοναστήρι της Καστρίτσας στις 26/8/1972 οι μοναχές Φιλοθέη (η σημερινή ηγουμένη) και Ευνίκη (η οποία απεδήμησεν εις Κύριον και είναι ενταφιασμένη στον αύλειο χώρο της Μονής στο παρεκκλήσι της αγίας Τριάδος, μαζί με τη μοναχή Μεθοδία), μετατρέποντας σταδιακά το εν λόγω Μοναστήρι με τη βοήθεια εθελοντών, κατοίκων, αλλά και των λοιπών μοναχών που κατέφθασαν μετέπειτα σε μια πανέμορφη ιερή τοποθεσία και σε ένα πασίγνωστο γυναικείο θρησκευτικό συγκρότημα, που φημίζεται εκτός από την "πλούσια" ιστορία του και για τη υφαντική του έως τις μέρες μας, κυρίως σε ότι αφορά την κατασκευή ιερών αμφίων για ιερωμένους τα οποία αποστέλλονται από τις μοναχές σε κάθε σημείο της απανταχού ορθοδοξίας, αλλά επίσης φημίζεται και για την μοναδική δεσπόζουσα θέα του προς το λεκανοπέδιο και τη λίμνη των Ιωαννίνων.
Σημαντικό εκκλησιαστικό μνημείο της περιοχής εκτός από το Μοναστήρι είναι και ο παλαιός καθεδρικός ναός του χωριού άγιος Γεώργιος ο τροπαιοφόρος ένας ναός του 1678μ.Χ. όπως αναφέραμε και πιο πάνω. Στον συγκεκριμένο ναό θα συναντήσει κανείς αγιογραφίες βυζαντινού και αναγεννησιακού μοτίβου του 1784μ.Χ.. Η συγκεκριμένη εκκλησία θα λειτουργήσει και σαν σχολείο για τα παιδιά του τόπου, ενώ παράλληλα θα αποτελέσει και το πρώτο κοιμητήριο της Καστρίτσας. Τα παλαιά χρόνια μαρτυρίες χωριανών και παιδιών θέλουν τη φανέρωση του αγίου πάνω στο άλογο του να περιφέρεται στον αύλειο χώρο της εκκλησίας, όπως και εντός αυτής, ενώ άλλες μαρτυρίες θέλουν διάφορα θαυμαστά σημεία να έχουν συντελεσθεί στο συγκεκριμένο ιερό ναό έως και τη δεκαετία του 1990 με αρχές του 2000 (ιερές εικόνες που δάκρυσαν ενώπιον πλήθους πιστών, κίνηση χωρίς αιτία των κανδύλων του τέμπλου κτλ.).
Άλλα παρεκκλήσια του χωριού είναι ο προφήτης Ηλίας (σημερινό κοιμητήριο), η αγία Παρασκευή και ο άγιος Αθανάσιος στην κορυφή του λόφου και μέσα στα όρια της αρχαίας ακρόπολης, ο οποίος ναός αυτός καταστράφηκε κατά την τουρκοκρατία για να χρησιμοποιηθεί ο χώρος του σαν σημείο κανονιοβολισμών προς την εγγύς περιοχή από τους τότε κατακτητές. Κατά τις αρχές της δεκαετίας του 1950 όμως οι χωριανοί με πρωτομάστορα τον Αντώνη Κύρκο φημισμένο χτίστη της πέτρας τότε και τον Αριστοτέλη Νάκο κεραμοποιό της Καστρίτσας, θα ανακατασκευάσουν το παρεκκλήσι στο ίδιο σημείο και πάλι. Ο συγκεκριμένος ναός ανακατασκευάστηκε πρόσφατα μέσα από την Περιφέρεια Ηπείρου και την εκκλησιαστική επιτροπή του χωριού, δια της αμέριστης για ακόμη μια φορά βοήθειας, συνδρομής και δωρεάς των πιστών κατοίκων του τόπου.
Τέλος να αναφέρουμε ότι στην Καστρίτσα υφίσταται από το έτος 1985 και το μοναδικό αναρριχητικό πεδίο του Δήμου Ιωαννιτών αλλά και ολόκληρου του λεκανοπεδίου, το οποίο ανά τακτά χρονικά διαστήματα αποτελεί πόλο έλξης πολλών αθλητών της αναρρίχησης κυρίως κατά τους ανοιξιάτικους και θερινούς μήνες.
Πηγές
Κατηγορία:Δήμος Ιωαννιτών Κατηγορία:Χωριά του νομού Ιωαννίνων
Εδαφολογία
Ειδική
Ειδικότερα όμως ανάλογα των μεθόδων και του χώρου έρευνας αυτή διακρίνεται στις ακόλουθες επτά κατηγορίες:
Η Εδαφολογία άρχισε να διδάσκεται στην Ελλάδα το 1949 τόσο στο Πολυτεχνείο όσο και στις Γεωπονικές Σχολές. Επί των αντικειμένων της Εδαφολογίας σήμερα στην Ελλάδα υφίσταται το "Ινστιτούτο Εδαφολογίας Αθηνών" που εποπτεύεται από το Υπουργείο Γεωργίας και αντίστοιχο στη Θεσσαλονίκη που υπάγεται στο Αριστοτέλειο Πανεπιστήμιο. Εκτός όμως αυτών υφίστανται και διάφορα άλλα Εδαφολογικά Εργαστήρια σε διάφορα μέρη της Χώρας. Τακτικά είναι επίσης και διάφορα εδαφολογικού ενδιαφέροντος συμπόσια που διοργανώνονται στη Χώρα.
Σημειώσεις
(*) Ο όρος Πεδολογία αναφέρεται περισσότερο με τη στενή έννοια του γεωλογικού όρου.
Πολωνέζα (μουσική)
μικρογραφία|Ρυθμικό σχήμα πολωνέζας. Η πολωνέζα (γαλλικά: polonaise, πολωνικά: polonez) είναι ένα είδος μουσικής σύνθεσης, βασισμένο στον ομώνυμο χορό, με ρυθμό 3/4. Ο χορός αυτός ήταν ένας μεγαλοπρεπής χορός, εν είδει πομπής, με τον οποίο οι Πολωνοί ευγενείς χαιρετούσαν τους βασιλείς τους.
Παραπομπές
Κατηγορία:Μορφές χορού κλασικής μουσικής Κατηγορία:Μουσική στην Πολωνία
Live in Denmark 1972
Αποτελεί αρχειακή έκδοση και κυκλοφόρησε μόνο μέσω παραγγελίας από την εταιρεία "Sonic Zoom".
Τα τραγούδια
CD 1
1. Highway Star ''(Blackmore, Gillan, Glover, Lord, Paice) - 8:30
2. Strange Kind of Woman ''(Blackmore, Gillan, Glover, Lord, Paice) - 10:10
3. Child in Time ''(Blackmore, Gillan, Glover, Lord, Paice) - 17:29
4. The Mule ''(Blackmore, Gillan, Glover, Lord, Paice) - 9:15
5. Lazy ''(Blackmore, Gillan, Glover, Lord, Paice) - 11:56
6. Space Truckin'  ''(Blackmore, Gillan, Glover, Lord, Paice) - 23:48
7. Fireball ''(Blackmore, Gillan, Glover, Lord, Paice) - 4:07
8. Lucille ''(Collins, Penniman) - 5:54
9. Black Night ''(Blackmore, Gillan, Glover, Lord, Paice) - 6:19
Τα μέλη των Deep Purple
Το "Live in Denmark 1972" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής: thumb|210px|Εξώφυλλο του "Copenhagen 1972"
Πηγές
Κατηγορία:Δισκογραφία των Deep Purple Κατηγορία:Άλμπουμ του 2007
Αλέκος Ξένος
Ο Αλέκος Ξένος (1912-1995) υπήρξε Έλληνας μουσικός και αντιστασιακός.
Βιογραφικό
Γεννήθηκε στη Ζάκυνθο το 1912. Ορφανός από μικρή ηλικία, από δύο ετών, και από τους δύο γονείς, ήρθε σε επαφή με τη μουσική μέσω του λαϊκού τραγουδιστή Σπύρου Μορούλια. Οργανωμένα όμως γνώρισε τον χώρο με τον αρχιμουσικό Ιωάννη Πήλικα. Ξεκίνησε ως τρομπονίστας συμμετέχοντας στις ορχήστρες μελοδραματικών θιάσων που επισκέπτονταν τη Ζάκυνθο. Όταν έφθασε στην ηλικία των 20 ετών κατατάχθηκε στη Μουσική Φρουρά Αθηνών. Την ίδια εποχή γράφτηκε στο Ωδείο Αθηνών (μελέτησε τρομπόνι) όπου και σπούδασε θεωρητικά με τους Δημήτρη Μητρόπουλο, Φ. Οικονομίδη και Γεώργιο Σκλάβο.
Από το 1936 υπήρξε ενεργή η συμμετοχή του σε συνδικαλιστικούς αγώνες και στην ίδρυση της ΚΟΑ. Το 1941 εντάσσεται στο ΕΑΜ και ορίζεται γραμματέας στην Αχτίδα Διανοουμένων - Καλλιτεχνών του ΚΚΕ. Σε όλη τη διάρκεια της Κατοχής συμμετέχει ενεργά στην Αντίσταση, συμβάλλει στη δημιουργία ΕΑΜίτικων μουσικών ομάδων και στην έκδοση της παράνομης εφημερίδας του Πανελλήνιου Μουσικού Συλλόγου Ο μουσικός. Συλλαμβάνεται δυο φορές, αλλά ξεφεύγει. Μελοποίησε πολλά αντιστασιακά τραγούδια με πιο χαρακτηριστικό αυτό του "Καπετάν Άρη - Μικρό Χωριό".
Το 1947 απολύθηκε από την Κρατική Ορχήστρα Αθηνών και το 1950 από την Ορχήστρα του ΕΙΡ λόγω των πολιτικών του απόψεων. Είχε προταγωνιστικό ρόλο στο σαμποτάζ της μεγάλης γιορτής που ετοίμαζαν οι Γερμανοί το 1943 στο θέατρο Ολύμπια για την άνοδο του Γ¨ Ράιχ έτσι έχασε τη θέση του στην Κρατική Ορχήστρα και πέρασε στην παρανομία.
Συνέγραψε το συμφωνικό του ποίημα «Ο Διγενής δεν πέθανε», έργο εμπνευσμένο από την θυσία του Νίκου Μπελογιάννη. Η πρώτη εκτέλεση του έργου έγινε από τη Συμφωνική Ορχήστρα του ΕΙΡ (1952), σε διεύθυνση Ανδρέα Παρίδη. Ο ίδιος αρχιμουσικός το διηύθυνε στο Λένινγκραντ (1958), όπου απέσπασε ενθουσιώδη σχόλια. Το 1963 έγραψε τον «Σπάρτακο» και το 1964 το «Κύπρος - Ελλάδα μας», για να τιμήσει τον εθνικοαπελευθερωτικό αγώνα, τις θυσίες των ανθρώπων του νησιού.
Μέχρι το τέλος της ζωής του ήταν μέλος του ΚΚΕ και στρατευμένος στο λαϊκό κίνημα.
Ο Αλέκος Ξένος πέθανε στην Αθήνα το 1995.
Το 2003 εκδόθηκε ο κατάλογος έργων του Αλέκου Ξένου, εκπονημένος από το συνθέτη Διονύση Μπουκουβάλα, στο τεύχος 18 του περιοδικού Μουσικολογία.
Το 2014 κυκλοφόρησε η αυτοβιογραφία και το αρχείο του Αλέκου Ξένου σε επιμέλεια του μουσικολόγου Αλέξανδρου Χαρκιολάκη (βιβλιοθήκη του Μουσείου Μπενάκη).
Εξωτερικοί σύνδεσμοι
Κατηγορία:Έλληνες μουσικοί Κατηγορία:Μέλη του ΕΑΜ Κατηγορία:Έλληνες κομμουνιστές Κατηγορία:Απόφοιτοι του Ωδείου Αθηνών
Μπρόκολο
Το μπρόκολο είναι ετήσιο φυτό της οικογένειας των Κραμβοειδών (Σταυρανθών) του γένους Κράμβη (Brassica). Είναι ένα είδος λάχανου και προήλθε από το άγριο λάχανο μετά από συνεχείς καλλιέργειες που είχαν βάση την εξέλιξη των ταξιανθιών. Η καταγωγή του είναι από την Ιταλία εξ ου και η επιστημονική του ονομασία ''Κράμβη η λαχανώδης ποικ. η ιταλική (Brassica oleracea var. italica''). Είναι ένα γρήγορα αναπτυσσόμενο φυτό ύψους 50-90 εκατοστών και φέρει πυκνές ταξιανθίες στο άκρο του κεντρικού άξονα και των κλαδιών.
Μορφολογία
Τα χρώματα στις ανθοκεφαλές ποικίλουν από πράσινη, μωβ ή σκούρο πορτοκαλί ανάλογα με το είδος.
Υπάρχουν πολλές ποικιλίες που καλλιεργούνται στις Εύκρατες και ψυχρές περιοχές αφού το μπρόκολο είναι ανθεκτικό στις χαμηλές θερμοκρασίες.
Ο πολλαπλασιασμός του γίνεται με τη σπορά είτε απευθείας στους αγρούς είτε σε σπορεία και στη συνέχεια, αφού βγουν τα φυτάρια, γίνεται η μεταφύτευση. Το μπρόκολο ευνοείται από την υγρασία και θέλει καλό πότισμα όταν φυτευτεί. Η συγκομιδή των ανθοκεφαλών γίνεται 60-100 μέρες μετά από το φύτεμα ανάλογα με τις καιρικές συνθήκες και την ποικιλία.
Χρήση στη μαγειρική
Η γεύση του μπρόκολου είναι κάτι ενδιάμεσο μεταξύ λάχανου και κουνουπιδιού. Τρώγεται βραστό ως σαλάτα, μαγειρεμένο, ωμό και στο ξύδι (τουρσί).
Καλλιέργεια
Οι Η.Π.Α έχουν τη μεγαλύτερη παραγωγή στον κόσμο και ακολουθούν η Ιταλία, όπου είναι ιδιαίτερα αγαπητό και η Ισπανία.
Στην Ελλάδα τα τελευταία χρόνια αναπτύχθηκε πολύ η καλλιέργεια αφού αυξήθηκε και η ζήτηση.
Διατροφική αξία
Το μπρόκολο ανήκει στα πλέον πλούσια σε τροφικά συστατικά λαχανικά και είναι πλούσιο, ανάμεσα σε άλλα, σε αντιοξειδωτικά και το καροτινοειδές λουτεΐνη. Μεταξύ των αντιοξειδωτικών έχει ανιχνευθεί η σουλφοραφάνη που σε πολλές μελέτες έχει αποδειχθεί πως έχει δράση αντικαρκινική. (Σουηδικό περιοδικό Näringsmedicinskt tidskrift nr 5 - 2006).
Διατροφικές πληροφορίες ανά 100g (Πηγή: Σουηδική Υπηρεσία Ελέγχου Τροφίμων/Livsmedelsverket)
Ουσία                       Τιμή   Μονάδα
Εξωτερικοί σύνδεσμοι
Κατηγορία:Λαχανικά Κατηγορία:Σαλάτες Κατηγορία:Κράμβη Κατηγορία:Ευρωπαϊκή χλωρίδα
Άμυρος
Στην ελληνική μυθολογία ο Άμυρος ήταν γιος του θεού Ποσειδώνα και πατέρας του Ιωλκού. Ο Άμυρος πήρε μέρος στην Αργοναυτική Εκστρατεία και το όνομά του έλαβαν η αρχαία πόλη της Θεσσαλίας Άμυρος, ο ομώνυμος ποταμός και το Αμυρικόν Πεδίον (Ησίοδος και Σχόλια στον Απολλώνιο τον Ρόδιο, Α 596).
Πηγές
Αμυρος Αμυρος
Μποχντάν Μπονταρένκο
Ο Μποχντάν Βίκτοροβιτς Μπονταρένκο (ουκρ. Богдан Вікторович Бондаренко, γενν. 30 Αυγούστου 1989, Χάρκοβο) είναι Ουκρανός αθλητής του άλματος εις ύψος.
Κέρδισε το χρυσό μετάλλιο στο Παγκόσμιο Πρωτάθλημα Ανοιχτού Στίβου στην Μόσχα το 2013 με άλμα στα 2μ. και 41εκ. ισοφαρίζοντας το ρεκόρ Ουκρανίας, που ο ίδιος είχε πετύχει στις αρχές Ιουλίου του 2013 στην Λωζάνη.
Παραπομπές
Κατηγορία:Ουκρανοί αθλητές του στίβου Κατηγορία:Άλτες του ύψους Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Επαρχία Πειραιώς
Η Επαρχία Πειραιώς ήταν επαρχία του Νομού Πειραιώς και με την κατάργηση του, του Νομού Αττικής. Συστάθηκε το 1964 και περιέλαβε τους Δήμους Πειραιώς, Νικαίας, Κορυδαλλού, Κερατσινίου και Νέου Φαλήρου, τις Κοινότητες Δραπετσώνος, Περάματος και Αγίου Ιωάννου Ρέντη, που αποσπάστηκαν από την Επαρχία Αττικής, καθώς και της νήσου Σαλαμίνας που αποσπάστηκε από την Επαρχία Μεγαρίδος. Η νεοσύστατη επαρχία εντάχθηκε στον επίσης νεοσύστατο Νομό Πειραιώς, ο οποίος συμπεριέλαβε τις Επαρχίες Τροιζηνίας, Αιγίνης, Ύδρας και Κυθήρων. Η Επαρχία Πειραιώς εντάχθηκε στον νόμο Αττικής με την κατάργηση του νομού Πειραιώς το 1972 και διατηρήθηκε αμετάβλητη στη συνέχεια, μέχρι την κατάργησή της το 1997 με την εφαρμογή του σχεδίου Καποδίστριας.
Παραπομπές
Αττικής
Σαύρα της Λυκίας
Το γένος Anatololacerta στην Ελλάδα
Στην Ελλάδα απαντώνται τρία είδη του γένους:
μικρογραφία|500x500εσ|αριστερά|Γεωγραφική κατανομή του γένους στην Ελλάδα. Με βέλη σημειώνονται οι πληθυσμοί που έχουν προκύψει με ανθρωπογενή μεταφορά. Σε μεγέθυνση το αρχιπέλαγος του Καστελλόριζου
Παραπομπές
Κατηγορία:Ερπετά Κατηγορία:Ερπετά της Ευρώπης Κατηγορία:Ερπετά της Ελλάδας Κατηγορία:Ερπετά της Ασίας
Τζόνας
Το Τζόνας (αγγλικά: Jonas) είναι αμερικάνικη σειρά του Disney Channel, η οποία έκανε πρεμιέρα στις 2 Μαΐου 2009. Κέρδισε τρία βραβεία Τeen Choice Awards το 2009 και είχε μια υποψηφιότητα. Η σειρά δημιουργήθηκε από τους Michael Curtis και Roger S. H. Schulman, και πρωταγωνιστούν τα δημοφιλή αδέρφια Jonas Brothers (Kevin Jonas, Joe Jonas και Nick Jonas). Η σειρά στην Ελλάδα έκανε πρεμιέρα στις 7 Νοεμβρίου μέσα από το συνδρομητικό κανάλι Disney Channel, ενώ έκανε πρεμιέρα και από την συχνότητα της ΕΤ1 τον Δεκέμβριο του 2009.
thumb|250px|Οι πρωταγωνιστές της σειράς
Στις 9 Νοεμβρίου 2009 ανακοινώθηκε ότι η σειρά ανανεώθηκε για δεύτερο κύκλο. Ο δεύτερος κύκλος μετονομάστηκε σε Jonas L.A. (Ελλ. Οι Τζόνας στο Λος Άντζελες) λόγω ότι τα αδέρφια Τζόνας μετακόμισαν στο Λος Άντζελες και έκανε πρεμιέρα στις 20 Ιουνίου 2010 και ολοκληρώθηκε στις 3 Οκτωβρίου 2010 μετά από 13 επεισόδια. Ο παραγωγός Lester Lewis επιβεβαίωσε μέσω του twitter ότι η σειρά ίσως συνεχίσει και για τρίτο κύκλο.
Πλοκή
Οι JΟΝΑS είναι ένα συγκρότημα. Τα μέλη του, ο Νικ, ο Κέβιν και ο Joe Λούκας είναι ροκ είδωλα, που είναι καταπληκτικοί, τα τρία αγόρια από το Τζέρσεϊ εξακολουθούν να ζουν με τους γονείς τους και τον μικρότερο αδελφό τους Φράνκι. Κάνουν παρέα με την παιδική τους φίλη Στέλλα Μαλόουν. Την πρώτη θέση στην σχολική τους ζωή κατέχει η συμμαθήτριά τους Μέισι, υπερβολικά ενθουσιασμένη με οτιδήποτε τους αφορά, γεγονός που συχνά προκαλεί μπελάδες στην παρέα. Η σειρά παρουσιάζει στιγμιότυπα από συναυλίες και καινούργια τραγούδια του συγκροτήματος, που εμπλουτίζουν τις ιστορίες. Στον δεύτερο κύκλο φτάνουν στο Λος Άντζελες για να περάσουν ένα καλοκαίρι μοναδικό. Όμως, κατά τη διάρκεια των διακοπών, τους δίνονται τρεις σημαντικές ευκαιρίες για καριέρα.
Ο Κέβιν Τζόνας υποδύεται τον Κέβιν Λούκας, ο Τζο Τζόνας τον Τζο Λούκας και ο Νικ Τζόνας τον Νικ Λούκας. Στον ρόλο της Στέλλα Μαλόου η Τσέλσι Στόουμπ και η Νικόλ Άντερσον ως Μέισι Μίσα. Ο Φράνκι Τζόνας, σε έκτακτες συμμετοχές, υποδύεται τον μικρό αδελφό, Φράνκι Λούκας.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Εφηβικά sitcoms Κατηγορία:Νεανικές σειρές Κατηγορία:Τηλεοπτικές σειρές του Disney Channel
Κονίσπολη
Η Κονίσπολη (Konispol) είναι η νοτιότερη κωμόπολη στην Αλβανία. Βρίσκεται 1 χιλιόμετρο από τα ελληνοαλβανικά σύνορα. Ο οικισμός κατοικείται από μουσουλμάνους Αλβανούς Τσάμηδες. Η Κονίσπολη είναι σύγχρονο κέντρο της κοινότητας Αλβανών Τσάμηδων στην Αλβανία. Τα κυριότερα οικονομικά συμφέροντα της Κονίσπολης είναι η γεωργία και η αμπελοκαλλιέργεια.
Η κωμόπολη είναι η έδρα της νοτιότερης διοικητικής μονάδας στην Αλβανία, του δήμου Κονίσπολης (αλβανικά: Bashkia Konispol). Δημιουργήθηκε κατά τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Κονίσπολης, Μαρκάτων και Τζάρας. Ο συνολικός πληθυσμός ανέρχεται σε 8.245 (απογραφή του 2011), σε συνολική έκταση 221,88 τ.χλμ. Ο πληθυσμός του πρώην δήμου Κονίσπολης κατά την απογραφή του 2011 ήταν 2.123 κάτοικοι.
Η πρώην δημοτική μονάδα της Κονίσπολης (πριν από το 2015) αποτελούταν από την πόλη Κονίσπολη και το χωριό Τσιφλίκι. Ο νέος μεγαλύτερος δήμος της Κονίσπολης περιλαμβάνει οικισμούς που κατοικούν οι μουσουλμάνοι Αλβανοί που αποτελούν την πλειοψηφία του πληθυσμού, καθώς και ορθόδοξοι Αλβανοί, Έλληνες και Ρομά που ζουν στα χωριά της δημοτικής μονάδας Τζάρας.
Η περιοχή ήταν μέρος της αρχαίας περιοχής της Ηπείρου και κατοικήθηκε από τους Έλληνες Χάονες.
Παραπομπές
Κατηγορία:Πόλεις της Αλβανίας Κατηγορία:Νομός Αυλώνα
Κατανεμημένες Βάσεις Δεδομένων
Μια Κατανεμημένη Βάση Δεδομένων (ΚΒΔ) είναι η βάση δεδομένων στην οποία τμήματά της αποθηκεύονται σε πολλούς υπολογιστές σε ένα δίκτυο. Οι χρήστες έχουν πρόσβαση στο τμήμα της βάσης δεδομένων στην τοποθεσία τους, έτσι ώστε να έχουν πρόσβαση στα δεδομένα που σχετίζονται με τα καθήκοντά τους, χωρίς να επηρεάζεται η εργασία των άλλων χρηστών. Ένα κεντρικό κατανεμημένο σύστημα διαχείρισης βάσεων δεδομένων (DDBMS) διαχειρίζεται την βάση δεδομένων σαν να ήταν όλα αποθηκευμένα στον ίδιο υπολογιστή. Το DDBMS συγχρονίζει όλα τα δεδομένα περιοδικά και σε περίπτωση που πολλοί χρήστες πρέπει να έχουν πρόσβαση στα ίδια δεδομένα, διασφαλίζει ότι οι διαγραφές και ενημερώσεις σε μια τοποθεσία, αυτόματα αντικατοπτρίζονται στα δεδομένα που είναι αποθηκευμένα οπουδήποτε αλλού.
Διαφάνεια ΚΒΔ
"Ένα" κατανεμημένο σύστημα βάσεων δεδομένων πρέπει να παρέχει μια σειρά από χαρακτηριστικά που καθιστούν την κατανεμημένη φύση του διαφανή στον χρήστη. Τα χαρακτηριστικά αυτά είναι:
Με τις εξελίξεις στην κατανεµηµένη επεξεργασία και στα λειτουργικά συστήµατα κατανεµηµένων συστηµάτων, η ερευνητική κοινότητα των βάσεων δεδοµένων παρήγαγε σημαντικές εργασίες σε θέματα κατανομής δεδοµένων, επεξεργασίας κατανεμημένων επερωτήσεων και δοσοληψιών, διαχείρισης μεταδεδομένων κατανεμημένων δεδομένων, και άλλων θεμάτων, και ανέπτυξε πολλά ερευνητικά πρωτότυπα. Ωστόσο, ποτέ δεν προέκυψε σαν ορατό εμπορικό προϊόν, ένα ευρείας κλίμακας ΚΣΔΒΔ που να υλοποιεί τη λειτουργικότητα και τις τεχνικές που προτάθηκαν από την έρευνα στις ΚΒΔ. Οι περισσότεροι σημαντικοί κατασκευαστές ανακατεύθυναν τις προσπάθειές τους από ένα "καθαρό" προϊόν ΚΣΔΒΔ στην ανάπτυξη συστημάτων που βασίζονται στο μοντέλο πελάτη-διακομιστή ή στην ανάπτυξη τεχνολογιών για την προσπέλαση κατανεμημένων ετερογενών πηγών δεδομένων. Ωστόσο, οι οργανισμοί στα πλαίσια των γεωγραφικά κατανεμημένων βάσεων δεδομένων, εφαρμογών, και χρηστών έχουν ενδιαφερθεί πολύ για την αποκέντρωση των επεξεργασιών (σε επίπεδο συστήματος) με ταυτόχρονη ενοποίηση των πηγών πληροφοριών (σε λογικό επίπεδο). Συνδυασμένη με τις προόδους στις επικοινωνίες υπάρχει σήμερα μια γενική αποδοχή της προσέγγισης διακομιστή-πελάτη στην ανάπτυξη εφαρμογών, που υιοθετεί πολλά θέματα ΚΒΔ.
Έννοιες των κατανεμημένων βάσεων δεδομένων
Μπορούμε να ορίσουµε µια κατανεμημένη βάση δεδοµένων (ΚΒΔ) σαν συλλογή πολλαπλών λογικά συσχετισµένων βάσεων δεδοµένων διαµοιρασµένων σε ένα υπολογιστικό δίκτυο, και ένα κατανεµηµένο σύστηµα διαχείρισης βάσεων δεδοµένων (ΚΣΔΒΔ) σαν σύστηµα λογισμικού που διαχειρίζεται µια κατανεμημένη βάση δεδοµένων ενώ η κατανομή είναι διαφανής στο χρήστη. Μια συλλογή από αρχεία σε διαφορετικούς κόµβους ενός δικτύου και η διατήρηση των µεταξύ τους συσχετίσεων µέσω υπερσυνδέσµων αποτελεί τη συνηθισµένη οργάνωση στο διαδίκτυο, µε αρχεία Web σελίδων. Στο σενάριο αυτό δεν εφαρµόζονται ακόµη οι συνθηισμένες λειτουργίες διαχείρισης βάσεων δεδοµένων, που συµπεριλαµβάνουν οµοιόµορφη επεξεργασία επερωτήσεων και επεξεργασία δοσοληψιών. Ωστόσο, η τεχνολογία προχωράει στην κατεύθυνση όπου οι βάσεις; δεδοµένων στο World Wide Web (WWW) θα αποτελούν πραγµατικότητα στο εγγύς µέλλον.
Παράλληλη έναντι κατανεμημένης τεχνολογίας
Στρέφοντας την προσοχή µας στις αρχιτεκτονικές συστηµάτων, υπάρχουν δύο βασικοί τύποι αρχιτεκτονικών συστηµάτων πολυεπεξεργαστών που συνηθίζονται:
Αρχιτεκτονική κοινής µνήµης (στενά συνδεδεµένοι): Πολλοί επεξεργαστές µοιράζονται την ίδια δευτερεύουσα (δίσκος) αποθήκευση και µοιράζονται και την ίδια κύρια µνήµη. Αρχιτεκτονική κοινού δίσκου (χαλαρά συνδεδεµένοι): Πολλοί επεξεργαστές µοιράζονται την δευτερεύουσα αποθήκευση (δίσκος) αλλά έχει ο καθένας τη δική του κύρια µνήµη.
Οι αρχιτεκτονικές αυτές επιτρέπουν στους επεξεργαστές να επικοινωνούν χωρίς τον επιπλέον φόρτο της ανταλλαγής μηνυμάτων στο δίκτυο. Τα συστήματα διαχείρισης βάσεων δεδομένων που αναπτύχθηκαν με χρήση των παραπάνω τύπων αοχιτεκτονικών ονομάζονται παράλληλα συστήματα διαχείρισης βάσεων δεδομένων και όχι ΚΣΔΒΔ, αφού χρησιμοποιούν την τεχνολογία παράλληλων επεξεργαστών, Ένας άλλος τύπος αρχιτεκτονικής πολλών επεξεργαστών ονομάζεται αρχιτεκτονική χωρίς οτιδήποτε κοινό (shared nothing). Στην αρχιτεκτονική αυτή, κάθε επεξεργαστής έχει τη δική του κύρια και δευτερεύουσα (δίσκος) μνήμη, δεν υπάρχει κοινή μνήμη, και οι επεξεργαστές επικοινωνούν με ένα υψηλής ταχύτητας δίκτυο διασύνδεσης. Αν αυτή η αρχιτεκτονική προσομοιάζει το υπολογιστικό περιβάλλον των κατανεμημένων βάσεων δεδομένων, υπάρχουν σημαντικές διαφορές στον τρόπο λειτουργίας. Στα συστήματα χωρίς οτιδήποτε κοινό, υπάρχει συμμετρία και ομοιογένεια των κόμβων, κάτι που δεν αληθεύει για το περιβάλλον κατανεμημένων βάσεων δεδομένων όπου συνηθίζεται η ετερογένεια του υλικού και των λειτουργικών συστημάτων σε κάθε κόμβο. Οι διαμοιρασμένες αρχιτεκτονικές θεωρούνται επίσης σαν περιβάλλον για παράλληλες βάσεις δεδομένων.
Επιπλέον λειτουργίες των κατανεμημένων βάσεων δεδομένων
Η κατανομή οδηγεί σε αυξημένη πολυπλοκότητα στο σχεδιασμό και την υλοποίηση του συστήματος. Για να επιτευχθούν τα δυνητικά πλεονεκτήματα που αναφέρθηκαν προηγουμένως, πρέπει το λογισμικό του ΚΣΔΒΔ να έχει τη δυνατότητα να παρέχει τις ακόλουθες πρόσθετες λειτουργίες, σε σχέση με αυτές ενός κεντρικού συστήματος: Καταγραφή των δεδομένων: η δυνατότητα καταγραφής της κατανομής και της ομοιοτυπίας των δεδομένων στον κατάλογο του ΚΣΔΒΔ. Κατανεμημένη επεξεργασία επερωτήσεων: η δυνατότητα προσπέλασης σε απομακρυσμένες εγκαταστάσεις και η διακίνηση επερωτήσεων και δεδομένων μεταξύ διαφορετικών εγκαταστάσεων, μέσω ενός επικοινωνιακού δικτύου. Κατανεμημένη διαχείριση δοσοληψιών: η δυνατότητα διαμόρφωσης στρατηγικών εκτέλεσης για επερωτήσεις και δοσοληψίες που προσπελαύνουν δεδομένα σε περισσότερες από μία εγκαταστάσεις. Διαχείριση δεδομένων ομοιοτυπίας: η δυνατότητα να αποφασίζει ποιο αντίγραφο ενός δεδομένου για το οποίο χρησιμοποιείται ομοιοτυπία θα προσπελασθεί και η δυνατότητα διατήρησης της συνέπειας μεταξύ των αντιγράφων ενός δεδομένου που επαναλαμβάνεται. Ανάκαμψη κατανεμημένων βάσεων δεδομένων: η δυνατότητα ανάκαμψης από αποτυχίες στις επιμέρους εγκαταστάσεις και από νέους τύπους αποτυχιών, όπως η αποτυχία μιας επικοινωνιακής σύνδεσης. Ασφάλεια: Οι κατανεμημένες δοσοληψίες πρέπει να εκτελούνται με την κατάλληλη διαχείριση της ασφάλειας των δεδομένων και τα προνόμια δικαιοδοσίας και προσπέλασης των χρηστών. Διαχείριση κατανεμημένου ευρετηρίου (καταλόγου): Ένα ευρετήριο περιέχει πληροφορίες (μεταδεδομένα) για τα δεδομένα στη βάση δεδομένων. Το ευρετήριο μπορεί να είναι καθολικό για όλη την ΚΒΔ, ή τοπικό για κάθε εγκατάσταση. Η τοποθέτηση και η κατανομή του ευρετηρίου αποτελούν θέμα σχεδιασμού και πολιτικής. Οι λειτουργίες αυτές αυξάνουν την πολυπλοκότητα ενός ΚΣΔΒΔ σε σχέση με ένα κεντρικό ΣΔΒΔ. Πριν μπορέσουμε να επωφεληθούμε πλήρως από τα πλεονεκτήματα της κατανομής, πρέπει να βρούμε ικανοποιητικές λύσεις σε αυτά τα σχεδιαστικά θέματα και προβλήματα. Ο στόχος να συμπεριληφθεί όλη αυτή η λειτουργικότητα στο ΚΣΔΒΔ είναι δύσκολο να επιτευχθεί και η εύρεση βέλτιστων λύσεων είναι ακόμη μακριά.
Στο επίπεδο του φυσικού υλικού οι ακόλουθοι βασικοί παράγοντες διαχωρίζουν ένα ΚΣΔΒΔ από ένα συγκεντρωτικό σύστημα:
Υπάρχουν πολλοί υπολογιστές που ονομάζονται εγκαταστάσεις ή κόμβοι. Οι κόμβοι αυτοί πρέπει να συνδέονται με κάποιον τύπο επικοινωνιακού δικτύου για τη μεταφορά δεδομένων και εντολών μεταξύ των κόμβων.
Οι κόμβοι μπορεί να βρίσκονται φυσικά κοντά, για παράδειγμα στο ίδιο κτίριο ή ομάδα γειτονικών κτιρίων και να συνδέονται με ένα τοπικό δίκτυο, ή μπορεί να είναι γεωγραφικά κατανεμημένοι σε μεγάλες αποστάσεις και να συνδέονται μέσω δικτύου ευρείας ζώνης. Τυπικά. τα τοπικά δίκτυα χρησιμοποιούν καλώδια ενώ τα δίκτυα ευρείας ζώνης χρησιμοποιούν τηλεφωνικές γραμμές ή δορυφόρους. Είναι επίσης δυνατόν να χρησιμοποιηθεί συνδυασμός των δύο τύπων δικτύων.
Τα δίκτυα μπορεί να έχουν διαφορετικές τοπολογίες, οι οποίες ορίζουν τις διαδρομές άμεσης επικοινωνίας μεταξύ των κόμβων. Ο τύπος και η τοπολογία του δικτύου που χρησιμοποιείται μπορεί να έχει σημαντική επίδραση στην απόδοση και επομένως στις στρατηγικές για κατανεμημένη επεξεργασία επερωτήσεων και στο σχεδιασμό της κατανεμημένης βάσης δεδομένων. Ωστόσο, για θέματα αρχιτεκτονικής υψηλού επιπέδου δεν έχει σημασία ο τύπος του δικτύου που χρησιμοποιείται. Το μόνο που έχει σημασία είναι κάθε κόμβος να επικοινωνεί άμεσα ή έμμεσα με κάθε άλλο κόμβο.